b"\n_START_ARTICLE_\nBernt Holmboe\n_START_SECTION_\nVida i Obra\n_START_PARAGRAPH_\nFill d'un predicador, va estudiar a l'escola catedral\xc3\xadcia de Cristiania (avui Oslo). Despr\xc3\xa9s de ser assistent del professor de la universitat Christopher Hansteen, el 1818 \xc3\xa9s nomenat professor a l'escola catedral\xc3\xadcia, on tndr\xc3\xa0 com alumne m\xc3\xa9s brillant Niels Abel._NEWLINE_El 1820, en morir el pare d'Abel, li aconsegueix recursos perqu\xc3\xa8 pugui continuar estudis a la universitat. S'estableix entre ells una forta amistat._NEWLINE_El 1828 passa a ser professor lector de la universitat de Cristiania, c\xc3\xa0rrec que mant\xc3\xa9 fins a la seva mort._NEWLINE_Holmboe ser\xc3\xa0 qui redactar\xc3\xa0 l'obituari del seu amic i s'encarregar\xc3\xa0 de la publicaci\xc3\xb3 i edici\xc3\xb3 de les obres completes d'Abel (Oslo, 1839)._NEWLINE_Tamb\xc3\xa9 va publicar un llibre de c\xc3\xa0lcul avan\xc3\xa7at sota el t\xc3\xadtol de Laerebog i den h\xc3\xb6iere mathematik (Oslo, 1849)."